Armata ucraineană se pregătește pentru apărarea Kievului, după începerea ofensivei Rusiei asupra Harkovului, informează The Economist.
Forțele Armate ale Ucrainei urmează să formeze zece noi brigăzi, dintre care unele vor trebui să apere Kievul, în cazul unei ofensive rusești, a declarat comandantul Forțelor Terestre ucrainene, Oleksandr Pavlyuk pentru sursa citată.
Context
Forţele ruseşti şi-au intensificat activităţile în regiunea Harkov începând din 10 mai. Acolo au loc lupte, iar Ministerul Apărării de la Kiev susţine că au fost trimise unităţi de rezervă în nordul regiunii Harkov.
Sâmbătă, operaţiunile de asalt au fost reluate în apropierea satului Hlîboke din regiunea Harkov, iar forţele ucrainene se aşteptau la o intensificare a focului inamic.
Deşi armata ucraineană dă asigurări că rezistă, analiştii de la DeepState, o sursă deschisă de informaţii care furnizează hărţi online despre situaţia de pe front, spun că ruşii au cucerit şase aşezări din regiunea Harkov. Moscova a revendicat, sâmbătă, cucerirea a cinci sate în Harkov şi unul în Doneţk.
Duminică Moscova a revendicat alte patru sate (pe larg, aici).